Alexius II (patriarcha Moscuensis)
Alexius II (Russice Алексий II, tr Aleksij II), cuius nomen saeculare erat Alexius Michaelis filius Rüdiger seu Ridiger (Russice Алексей Михайлович Ридигер, tr Aleksej Michajlovič Ridiger; 23 Februarii 1929 – 5 Decembris 2008), fuit a die 10 Iunii 1990 ad 5 Decembris 2008 Moscuensis et totius Russiae (Rutheniae) Patriarcha, et caput Ecclesiae Orthodoxae Russicae (Ruthenicae).

Vita 
Natus est Revaliae, in Estonia, die 23 Februarii anni 1929, in familia nobili originis Germanicae Rüdiger, seu modo Russico Ridiger. Pater fuit sacerdos. 

Alexius Ridiger annis 1947–1949 in Seminario Clericali Leninopolitano et dein in Academia Clericali Leninopolitana studebat. Die 17 Aprilis anni 1950 factus est sacerdos. Anno 1953 studium suum in Academia Clericali complevit, gradum candidati theologiae recipiens. 

Die 3 Martii anni 1961 factus est monachus. Die 3 Septembris eodem anno episcopus, die 23 Iunii anni 1964 archiepiscopus et die 25 Februarii anni 1968 metropolita factus est. Anno 1984 gradum doctoris theologiae obtinuit.

Die 7 Iunii electus, 10 Iunii anni 1990 Alexius inthronizatus est ut caput Ecclesiae Orthodoxae Ruthenicae, titulum Patriarchae Moscuensis et totius Russiae (Russice Патриарх Московский и всея Руси) habens.

Obiit in Peredelkino prope Moscuam die 5 Decembris anni 2008.

Fontes 
 Biographia Alexii II in situ Ecclesiae Orthodoxae Estonicae (Patriarchati Moscuensis) 
 S. Taranov, Russia sine pastorem mansit

Nexus externus 

Nati 1929
Mortui 2008
Clerici Russiae
Incolae Estoniae
Patriarchae Moscuenses